член 2, параграф 1 от Протокола от 1971 г.:
 „(1)
 —
 в Белгия: la Cour de Cassation – het Hof van Cassatie и le Conseil d'Etat – de Raad van State,
 —
 в Дания: hørjesteret,
 —
 във Федерална република Германия: die obersten Gerichtshofe des Bundes,
 —
 във Франция: la Cour de Cassation и le Conseil d'Etat,
 —
 в Ирландия: Supreme Court,
 —
 в Италия: la Corte Suprema di Cassazione,
 —
 в Люксембург: la Cour supérieure de Justice, когато зъседава като Cour de Cassation,
 —
 в Нидерландия: de Hoge Raad,
 —
 в Обединеното кралство: the House of Lords и съдилищата, до които е подадено искане в съответствие с втората алинея от член 37 или с член 41 от Конвенцията;“.
 Член 32
 Следният текст заменя член 6 от Протокола от 1971 г.:
 „Член 6
 Настоящият протокол се прилага на европейските територии на договарящи се държави, включително Гренландия, Френските отвъдморски департаменти и територии, както и Майот.
 По време на подписване или ратифициране на настоящия протокол или по всяко време по-късно, Кралство Нидерландия може да обяви, като нотифицира генералния секретар на Съвета на Европейските общности, че настоящият протокол е приложим по отношение на Нидерландските Антили.
 Независимо от първата алинея, настоящият протокол не се прилага по отношение на:
 1.
 Фарьорските острови, освен ако Кралство Дания не излезе с декларация в обратен смисъл,
 2.
 всяка европейска територия, разположена извън Обединеното кралство, за международните отношения, за които Обединеното кралство отговаря, освен ако Обединеното кралство излезе с декларация в обратен смисъл по отношение на всякаква такава територия.
 Такива декларации могат да се правят по всяко време, като за същите следва да се нотифицира генералния секретар на Съвета на Европейските общности.“
 Член 33
 Следният текст заменя текста в член 10, буква г) от Протокола от 1971 г.:
 „г)
 всяка декларация, получена съгласно член 6.“
 ДЯЛ V
 ПРЕХОДНИ РАЗПОРЕДБИ
 Член 34
 1. Конвенцията от 1968 г. и Протоколът от 1971 г., заедно с измененията, внесени с настоящата конвенция, се прилагат само по отношение на заведени съдебни дела и по отношение на официално съставени, или заведени след влизане в сила на настоящата конвенция в държавата по произход, официални актове, както и в случаите, в които в държавата, до която е отправена молбата, се търси признаване или изпълнение на съдебно решение или автентичен правен акт.
 2. Въпреки това, така, както е между шестте договарящи държави по Конвенцията от 1968 г., съдебни решения, постановени след датата на влизане в сила на настоящата конвенция при производства, започнати преди тази дата, се признават и се изпълняват според разпоредбите на дял III от Конвенцията от 1968 г., както е изменена.
 3. Освен това, така, както е между шестте договарящи се държави по Конвенцията от 1968 г., и трите държави, които са посочени в член 1 от настоящата конвенция, както и между тези три държави, съдебни решения, постановени след датата на влизане в сила на настоящата конвенция между държавата по произход и държавата, до която е отправена молбата при производства, започнати преди тази дата, също се признават и се изпълняват съгласно разпоредбите на дял III от Конвенцията